पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर। पचास लाख से ज्यादा कीमत की संपत्ति की रजिस्ट्री पर एक फीसदी टीडीएस लगेगा। इसके लिए खरीदार व विक्रेता दोनों की जानकारी ऑनलाइन फीड होगी। यह व्यवस्था शनिवार से लागू हो गई। टीडीएस चालान पेश न करने पर पंजीयन विभाग ऐसी रजिस्ट्रियों को होल्ड कर देगा।
केंद्रीय बजट में हुई घोषणा के बाद पचास लाख से अधिक कीमत के दस्तावेज पर एक फीसदी टीडीएस लेने की व्यवस्था एक जून से लागू हो गई। यह बात अलग है कि जिले में पहले दिन एक भी दस्तावेज 50 लाख से अधिक कीमत का रजिस्ट्री के लिए नहीं आया। इस मामले में वरिष्ठ जिला पंजीयक एके सिंह ने कहा कि 50 लाख से अधिक कीमत के दस्तावेज की रजिस्ट्री अब एक फीसदी टीडीएस जमा करने का चालान प्रस्तुत करने पर ही होगी।
ऐसा न करने पर रजिस्ट्री को पंजीयन नियम 19 के तहत वापस कर दिया जाएगा या फिर होल्ड कर दिया जाएगा।
अब ऑनलाइन रहेगी जानकारी: बड़े खरीदारों की जानकारी आयकर विभाग के पोर्टल पर ऑनलाइन रहेगी। आयकर विभाग द्वारा अधिकृत एजेंसी सुरेखा फेसिलिटेशन सेंटर से मिली जानकारी के अनुसार 50 लाख से अधिक कीमत की रजिस्ट्री पर एक फीसदी टीडीएस देना होगा। इसका चालान फार्म ऑनलाइन डाल दिया गया है। इसमें क्रेता व विक्रेता का पैन नंबर जरूरी होगा।
आय कम हुई पर लक्ष्य बढ़ा: दो माह में पंजीयन विभाग का 60 फीसदी काम कम हुआ है। इससे गत वर्ष की तुलना में अप्रैल-मई माह में 45 फीसदी आय भी कम हुई है। दूसरी तरफ पंजीयन मुख्यालय ने सालना आय का लक्ष्य 246 करोड़ रुपए से बढ़ाकर 350 करोड़ कर दिया है, जो वर्तमान में पूरा होना संभव नहीं है।
फिलहाल नहीं हटेगी रोक
अवैध कॉलोनियों में रजिस्ट्री पर दो माह से लगी रोक बरकरार है। इसके जल्द हटने के आसार भी नहीं हैं। पंजीयन विभाग एक माह बाद भी सुप्रीम कोर्ट में अपील दायर नहीं कर सका है। बताया जाता है कि अपील के मसौदे को अंतिम रूप देने के लिए उप महानिरीक्षक पंजीयन सुप्रीमकोर्ट के अभिभाषकों से संपर्क में हैं।लिखित आदेश तो नहीं मिला, लेकिन नियम बन चुका है
टीडीएस को लेकर कोई लिखित आदेश नहीं मिला है पर नियम बन चुका है। यदि पक्षकार टीडीएस का चालान प्रस्तुत नहीं करेगा तो रजिस्ट्री वापस कर दी जाएगी या फिर होल्ड रखी जाएगी। दो माह में आय काफी कम हुई है। इस वर्ष लक्ष्य हासिल करने में दिक्कत आएगी।
एके सिंह, वरिष्ठ जिला पंजीयक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn